ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ
1ο ΘΕΜΑ 
1.α.
(Ι) Να χαρακτηρίστε τις παρακάτω προτάσεις ως προς την ορθότητά τους, γράφοντας τη λέξη «Σωστό» ή «Λάθος» δίπλα στον αριθμό που αντιστοιχεί στην κάθε πρόταση: 
1. Ένας σεισμός (726), που ερμηνεύτηκε ως εκδήλωση της οργής του Θεού, αποτέλεσε την αφορμή για την έναρξη της εικονομαχίας.
2. Το 864 ο Βούλγαρος ηγεμόνας Βόρης βαπτίστηκε Χριστιανός στην Κωνσταντινούπολη.
3. Από τα τέλη του 10ου αιώνα οι μεγαλογαιοκτήμονες και η παλατιανή αριστοκρατία αποτελούν μια ενιαία τάξη.
4. Το 12ο αι. στην Ευρώπη το εμπόριο δεν έχει ευρεία ακτίνα δράσης.
5. Ο Θεόδωρος Κομνηνός Δούκας στέφθηκε αυτοκράτορας Ρωμαίων στη Νίκαια της Βιθυνίας.
(μονάδες 5)
(ΙΙ) Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο και καταλήγοντας στο πιο πρόσφατο:
α. ο πάπας Ουρβανός Β΄ κήρυξε την Πρώτη Σταυροφορία
β. ο σουλτάνος Μουράτ Α΄ μετέφερε την πρωτεύουσα του Οθωμανικού κράτους στην Αδριανούπολη
γ. ο Καρλομάγνος στέφθηκε αυτοκράτορας στη Ρώμη
δ. ο Μωάμεθ άρχισε να διδάσκει δημόσια τη θρησκεία του Ισλάμ
ε. ο Ιωάννης Γουτεμβέργιος εφεύρε την τυπογραφία
(μονάδες 5)
Μονάδες 10

1.β. Να εξηγήσετε το περιεχόμενο των ακόλουθων ιστορικών όρων: θέματα, ιππείς-τιμαριούχοι.
Μονάδες 7+8=15


